193 



Alle Arter af Slægten Løn har modsatte, haandnervede Blade 

 og smaa Blomster i Klaser. Blomsterne har 5 Bæger- og 5 Kron- 

 blade, 8 Støvdragere, som sidder paa en ringformet honningafson- 

 drende Opsvulmning, samt en Støvvej med et tvedelt Ar. Frugten 

 er meget ejendommelig, nemlig en todelt Spaltefrugt, hvis Delfrug- 

 ter er vingede (Fig. 4), idet der fra Rygsiden udgaar en hindeag- 

 tig Forlængelse. Selve Delfrugten er sammentrykt, hvoraf følger, 

 at ogsaa Frøet (Fig. 5) bliver sammentrykt. Dette bestaar af to 

 store foldede Kimblade, som er grønne allerede i Frøet, og som 

 ved Spiringen kommer op over Jorden (Fig. 6) og bliver aflangt 

 elliptiske, naar Folderne rettes ud ; de tjener ligesom Løvbladene 

 til Kulsyreoptagelse. 



Spids-Løn udmærker sig, som Navnet antyder, ved Bladenes 

 spidse Lapper (Fig. 6). Dens Blomster sidder i en kort, opret Klase, 

 og udfoldes i Maj Maaned, inden Bladene er rigtig fremme; de 

 er mærkelige ved at være polygame (se S. 55). 



Æretræet bliver højere end Spids-Løn ; dets Blade er mere 

 buttandede, og Blomsterne sidder i lange, hængende Klaser. Det 

 findes hist og her i Danmark i Skovene, men er vist næppe op- 

 rindeligt vildtvoksende. Begge Arter anvendes meget til Plantning, 

 især i Parker og Alléer. Deres hvide Ved er temmelig let, men 

 ganske stærkt og seigt og anvendes noget. 



Hos Lønnen er Saftstigningen i Stammen om Foraaret saa 

 stor, at man kan tappe Saften og udvinde Sukker af den ved 

 Inddampning ; dette er endnu mere Tilfældet med den nordameri- 

 kanske Sukker-Løn (Ace7- saccharum Marsh). 



Tav. 236. Fig. 1. Blomstrende Gren. Fig. 2. Tvekønnet Blomst med smaa, 

 daarligt udviklede Støvdragere, Overgang til Hunblomst (7i). Fig. 3. Hanblomst 

 (^/i). Fig. 4. Blad med Høstfarvning. Fig. 5. En Frugt. Figg. 6 og 7. Frø, set fra 

 Siden og i Gennemsnit, hvorved Kimbladenes Foldning iagttages. Fig. 8. Spi- 

 rende Kimplante. 



237. Navr, Acer campestre L. 



Navr er en smuk Busk eller et mindre Træ, som let kendes paa 

 sin tykke kantede Bark med usædvanlig stærk Korkdannelse paa de 

 yngre Grene og sine butlappede,blødhaarede Blade. Den findes almin- 

 deligt i den sydligere Del af Danmark, især i Syd-Sjælland, Syd-Fyn, 

 Lolland-Falster og Smaaøerne, hvor den vokser i Krat og paa aabne 

 Steder i Skove samt i levende Hegn ; den benyttes ofte plantet i Hække, 

 da den taaler Klipning godt. Blomsterstanden er som hos Spids-Løn, 

 men Blomsterne, der er meget uanselige, udfoldes først samtidig 



Menlz og Ostenfeld, Xonlens Flora. 2. l'dg. 13 



